ddrg/super_eurlex huggingface dataset:
2002/804/EY: Neuvoston päätös, tehty 8 päivänä lokakuuta 2002, vastavuoroista tunnustamista koskevan Euroopan yhteisön ja Japanin välisen sopimuksen tekemisestä tehdyn päätöksen 2001/747/EY muuttamisesta



Virallinen lehti nro L 278 , 16/10/2002 s. 0023 - 0023



Neuvoston päätös, tehty 8 päivänä lokakuuta 2002, vastavuoroista tunnustamista koskevan Euroopan yhteisön ja Japanin välisen sopimuksen tekemisestä tehdyn päätöksen 2001/747/EY muuttamisesta (2002/804/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan ensimmäisen virkkeen sekä 300 artiklan 4 kohdan kanssa, ottaa huomioon komission ehdotuksen, sekä katsoo seuraavaa: Vastavuoroisesta tunnustamisesta tehdyn Euroopan yhteisön ja Japanin välisen sopimuksen(1), jäljempänä "sopimus", tehokkaan toiminnan varmistamiseksi on päätöstä 2001/747/EY(2) muutettava komission valtuuttamiseksi toteuttamaan kaikki sopimuksen toiminnan edellyttämät toimenpiteet, ON PÄÄTTÄNYT SEURAAVAA: Ainoa artikla Korvataan päätöksen 2001/747/EY 3 artikla seuraavasti: " 3 artikla 1. Komissio edustaa yhteisöä sopimuksen 8 artiklassa määrätyssä sekakomiteassa tai siinä määrätyssä missä tahansa alakomiteassa neuvoston nimeämän erityiskomitean avustamana. Komissio toteuttaa tämän sopimuksen täytäntöön panemisen edellyttämät toimet kuultuaan tätä erityiskomiteaa. 2. Yhteisön kannan sekakomiteassa tai missä tahansa erityiskomiteassa määrittää komissio kuultuaan 1 kohdassa tarkoitettua erityiskomiteaa." Tehty Luxemburgissa 8 päivänä lokakuuta 2002. Neuvoston puolesta Puheenjohtaja T. Pedersen (1) EYVL L 284, 29.10.2001, s. 3. (2) EYVL L 284, 29.10.2001, s. 1.
Neuvoston päätös, tehty 5 päivänä marraskuuta 2002, ammatillisen koulutuksen neuvoa-antavan komitean ruotsalaisten varsinaisten jäsenten ja varajäsenten nimeämisestä



Virallinen lehti nro C 279 , 15/11/2002 s. 0001 - 0002



Neuvoston päätös, tehty 5 päivänä marraskuuta 2002, ammatillisen koulutuksen neuvoa-antavan komitean ruotsalaisten varsinaisten jäsenten ja varajäsenten nimeämisestä (2002/C 279/01) EUROOPAN UNIONIN NEUVOSTO, joka ottaa huomioon ammatillisen koulutuksen neuvoa-antavan komitean säännöistä 18 päivänä joulukuuta 1963 tehdyn neuvoston päätöksen(1), ottaa huomioon Ruotsin hallituksen neuvostolle esittämän ehdokasluettelon, sekä katsoo seuraavaa: (1) Neuvosto on 30 päivänä syyskuuta 2002 tekemällään päätöksellä(2) nimennyt ammatillisen koulutuksen neuvoa-antavan komitean varsinaiset jäsenet ja varajäsenet 30 päivänä syyskuuta 2002 alkavaksi ja 29 päivänä syyskuuta 2004 päättyväksi toimikaudeksi ruotsalaisia edustajia lukuun ottamatta. (2) On aiheellista nimetä ruotsalaiset ammatillisen koulutuksen neuvoa-antavan komitean varsinaiset jäsenet ja varajäsenet jäljellä olevaksi eli 29 päivänä syyskuuta 2004 päättyväksi toimikaudeksi, ON PÄÄTTÄNYT SEURAAVAA: 1 artikla Nimetään seuraavat henkilöt ammatillisen koulutuksen neuvoa-antavan komitean varsinaisiksi jäseniksi ja varajäseniksi 5 päivänä marraskuuta 2002 alkavaksi ja 29 päivänä syyskuuta 2004 päättyväksi toimikaudeksi: I HALLITUKSEN EDUSTAJAT >TAULUKON PAIKKA> II TYÖNTEKIJÄJÄRJESTÖJEN EDUSTAJAT >TAULUKON PAIKKA> III TYÖNANTAJAJÄRJESTÖJEN EDUSTAJAT >TAULUKON PAIKKA> 2 artikla Tämä päätös julkaistaan tiedoksi Euroopan yhteisöjen virallisessa lehdessä. Tehty Brysselissä 5 päivänä marraskuuta 2002. Neuvoston puolesta Puheenjohtaja T. Pedersen (1) EYVL 190, 30.12.1963, s. 3090/63, päätös sellaisena kuin se on muutettuna 9. huhtikuuta 1968 tehdyllä päätöksellä (EYVL L 91, 12.4.1968, s. 26). (2) EYVL C 243, 9.10.2002, s. 1.
Komission päätös,

tehty 7 päivänä marraskuuta 2002,

neuvoston direktiivin 96/49/EY muuttamisesta vaarallisten aineiden rautatiekuljetuksessa käytettäville kaasuastioille, pullokonteille ja säiliöille asetettujen kyseisen direktiivin soveltamisen määräaikojen osalta

(tiedoksiannettu numerolla K(2002) 4343)

(ETA:n kannalta merkityksellinen teksti)

(2002/885/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon vaarallisten aineiden rautatiekuljetuksia koskevan jäsenvaltioiden lainsäädännön lähentämisestä 23 päivänä heinäkuuta 1996 annetun neuvoston direktiivin 96/49/EY(1), sellaisena kuin se on viimeksi muutettuna komission direktiivillä 2001/6/EY(2), ja erityisesti sen 6 artiklan 4 kohdan kolmannen alakohdan,

sekä katsoo seuraavaa:

(1) Eurooppalaisia standardeja kaasuastioiden, pullokonttien ja säiliöiden rakennetta, käyttöä ja kuljetusedellytyksiä koskevista yksityiskohtaisista teknisistä eritelmistä ei ole vielä lisätty direktiivin 96/49/EY liitteeseen, sillä niitä koskevaa CEN:n standardointityötä ei ole vielä saatu valmiiksi.

(2) Tämän vuoksi on välttämätöntä myöhentää direktiivin 96/49/EY 6 artiklan 4 kohdassa asetettuja määräaikoja, joihin mennessä kaasuastioiden, pullokonttien ja säiliöiden on oltava direktiivin 96/49/EY mukaisia.

(3) Direktiivi 96/49/EY olisi muutettava vastaavasti.

(4) Jotta oikeusvarmuus ei heikentyisi, päätöstä olisi sovellettava 1 päivästä heinäkuuta 2001 alkaen,

ON TEHNYT TÄMÄN PÄÄTÖKSEN:

1 artikla

Korvataan direktiivin 96/49/EY 6 artiklan 4 kohdan ensimmäinen ja toinen alakohta seuraavasti: "Jäsenvaltio voi säilyttää 31 päivänä joulukuuta 1996 voimassa olleet liitteen määräyksistä poikkeavat kansalliset säännöksensä, jotka koskevat uusien säiliöiden sekä tämän direktiivin liitteen 2 luokan mukaisten uusien kaasuastioiden ja pullokonttien rakennetta, käyttöä ja kuljetusedellytyksiä, kunnes liitteeseen lisätään säiliöiden, kaasuastioiden ja pullokonttien rakenteeseen ja käyttöön sovellettavia standardeja koskevat viittaukset, joilla on yhtä velvoittava vaikutus kuin liitteen määräyksillä, kuitenkin enintään 30 päivään kesäkuuta 2003. Ennen 1 päivää heinäkuuta 2003 valmistettuja kaasuastioita, pullokontteja ja säiliöitä sekä ennen 1 päivää heinäkuuta 2001 valmistettuja muita astioita, jotka täyttävät vaaditun turvallisuustason, voidaan käyttää edelleen alkuperäisin edellytyksin.

Määräpäiviä 30 päivä kesäkuuta 2003 ja 1 päivä heinäkuuta 2003 myöhennetään kaasuastioiden, pullokonttien ja säiliöiden osalta, joista ei ole yksityiskohtaisia teknisiä määräyksiä tai joista ei ole lisätty liitteeseen riittäviä viittauksia asianomaisiin eurooppalaisiin standardeihin."

2 artikla

Tätä päätöstä sovelletaan 1 päivästä heinäkuuta 2001.

3 artikla

Tämä päätös on osoitettu kaikille jäsenvaltioille.

Tehty Brysselissä 7 päivänä marraskuuta 2002.

Komission puolesta

Loyola De Palacio

Varapuheenjohtaja

(1) EYVL L 235, 17.9.1996, s. 25.

(2) EYVL L 30, 1.2.2001, s. 42.
2002/886/EY: Komission päätös, tehty 7 päivänä marraskuuta 2002, neuvoston direktiivin 94/55/EY muuttamisesta vaarallisten aineiden tiekuljetuksessa käytettäville kaasuastioille, pullokonteille ja säiliöille asetettujen kyseisen direktiivin soveltamisen määräaikojen osalta (ETA:n kannalta merkityksellinen teksti) (tiedoksiannettu numerolla K(2002) 4344)



Virallinen lehti nro L 308 , 09/11/2002 s. 0045 - 0045



Komission päätös, tehty 7 päivänä marraskuuta 2002, neuvoston direktiivin 94/55/EY muuttamisesta vaarallisten aineiden tiekuljetuksessa käytettäville kaasuastioille, pullokonteille ja säiliöille asetettujen kyseisen direktiivin soveltamisen määräaikojen osalta (tiedoksiannettu numerolla K(2002) 4344) (ETA:n kannalta merkityksellinen teksti) (2002/886/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vaarallisten aineiden tiekuljetuksia koskevan jäsenvaltioiden lainsäädännön lähentämisestä 21 päivänä marraskuuta 1994 annetun neuvoston direktiivin 94/55/EY(1), sellaisena kuin se on viimeksi muutettuna komission direktiivillä 2001/7/EY(2), ja erityisesti sen 6 artiklan 4 kohdan kolmannen alakohdan, sekä katsoo seuraavaa: (1) Eurooppalaisia standardeja kaasuastioiden, pullokonttien ja säiliöiden rakennetta, käyttöä ja kuljetusedellytyksiä koskevista yksityiskohtaisista teknisistä eritelmistä ei ole vielä lisätty direktiivin 94/55/EY liitteisiin A ja B, sillä niitä koskevaa CEN:n standardointityötä ei ole vielä saatu valmiiksi. (2) Tämän vuoksi on välttämätöntä myöhentää direktiivin 94/55/EY 6 artiklan 4 kohdassa asetettuja määräaikoja, joihin mennessä kaasuastioiden, pullokonttien ja säiliöiden on oltava direktiivin 94/55/EY mukaisia. (3) Direktiivi 94/55/EY olisi muutettava vastaavasti. (4) Jotta oikeusvarmuus ei heikentyisi, päätöstä olisi sovellettava 1 päivästä heinäkuuta 2001 alkaen, ON TEHNYT TÄMÄN PÄÄTÖKSEN: 1 artikla Korvataan direktiivin 94/55/EY 6 artiklan 4 kohdan ensimmäinen alakohta seuraavasti: "Jäsenvaltio voi säilyttää 31 päivänä joulukuuta 1996 voimassa olleet liitteiden A ja B määräyksistä poikkeavat kansalliset säännöksensä, jotka koskevat liitteen C 4 kohdassa tarkoitetun erityismääräyksen mukaisten uusien kaasuastioiden ja pullokonttien sekä uusien säiliöiden rakennetta, käyttöä ja kuljetusedellytyksiä, kunnes liitteisiin A ja B lisätään säiliöiden, kaasuastioiden ja pullokonttien rakenteeseen ja käyttöön sovellettavia standardeja koskevat viittaukset, joilla on yhtä velvoittava vaikutus kuin tämän direktiivin säännöksillä, kuitenkin enintään 30 päivään kesäkuuta 2003. Ennen 1 päivää heinäkuuta 2003 valmistettuja kaasuastioita, pullokontteja ja säiliöitä sekä ennen 1 päivää heinäkuuta 2001 valmistettuja muita astioita, jotka täyttävät vaaditun turvallisuustason, voidaan käyttää edelleen alkuperäisin edellytyksin." 2 artikla Tätä päätöstä sovelletaan 1 päivästä heinäkuuta 2001. 3 artikla Tämä päätös on osoitettu kaikille jäsenvaltioille. Tehty Brysselissä 7 päivänä marraskuuta 2002. Komission puolesta Loyola De Palacio Varapuheenjohtaja (1) EYVL L 319, 12.12.1994, s. 7. (2) EYVL L 30, 1.2.2001, s. 43.
2002/877/EY: Neuvoston päätös, tehty 5 päivänä marraskuuta 2002, Euroopan yhteisön ja Brasilian liittotasavallan tekstiili- ja vaatetustuotteiden markkinoille pääsyn järjestelyistä yhteisymmärryspöytäkirjana tehtävän sopimuksen allekirjoittamisesta Euroopan yhteisön puolesta ja sen väliaikaisesta soveltamisesta



Virallinen lehti nro L 305 , 07/11/2002 s. 0020 - 0021



Neuvoston päätös, tehty 5 päivänä marraskuuta 2002, Euroopan yhteisön ja Brasilian liittotasavallan tekstiili- ja vaatetustuotteiden markkinoille pääsyn järjestelyistä yhteisymmärryspöytäkirjana tehtävän sopimuksen allekirjoittamisesta Euroopan yhteisön puolesta ja sen väliaikaisesta soveltamisesta (2002/877/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen ja toisen alakohdan kanssa, ottaa huomioon komission ehdotuksen, sekä katsoo seuraavaa: (1) Komissio on neuvotellut yhteisön puolesta yhteisymmärryspöytäkirjana tehtävän kahdenvälisen tekstiilituotteiden kauppaa koskevan sopimuksen Brasilian kanssa. (2) Yhteisymmärryspöytäkirjana tehtävä sopimus parafoitiin 8 päivänä elokuuta 2002. (3) Yhteisymmärryspöytäkirjana tehtävä sopimus olisi allekirjoitettava yhteisön puolesta. (4) Jotta molemmat sopimuspuolet voisivat hyötyä sopimuksesta heti, kun asiaan kuuluvat ilmoitukset on tehty, tätä sopimusta on aiheellista soveltaa väliaikaisesti ja vastavuoroisuutta edellyttäen, kunnes asianmukaiset menettelyt sopimuksen muodolliseksi tekemiseksi on saatu päätökseen, ON PÄÄTTÄNYT SEURAAVAA: 1 artikla Neuvoston puheenjohtaja valtuutetaan nimeämään henkilöt, joilla on valtuudet allekirjoittaa Euroopan yhteisön puolesta tekstiilituotteiden kaupasta yhteisymmärryspöytäkirjana Brasilian kanssa tehtävä sopimus edellyttäen, että sopimus tehdään myöhempänä ajankohtana. 2 artikla Yhteisymmärryspöytäkirjana tehtävää sopimusta sovelletaan väliaikaisesti ja vastavuoroisuutta edellyttäen, kunnes menettelyt sen muodolliseksi tekemiseksi on saatu päätökseen. Sopimuksen teksti on liitetty tähän päätökseen. 3 artikla 1. Komissio voi tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93(1) 17 artiklassa tarkoitetun menettelyn mukaisesti muuttaa kaksinkertaisen tarkkailun järjestelmän soveltamista tiettyjen tuotteiden osalta neuvoteltuaan ensin Brasilian kanssa yhteisymmärryspöytäkirjan 6 kohdan mukaisesti. 2. Jos Brasilia ei täytä yhteisymmärryspöytäkirjan 2 ja 5 kohdan tai sen yhteisesti hyväksytyn lisäpöytäkirjamerkinnän mukaisia velvoitteita, komissio alkaa soveltaa uudelleen kiintiömenettelyä asetuksen (ETY) N:o 3030/93 17 artiklassa tarkoitetun menettelyn mukaisesti. 4 artikla Tätä päätöstä noudatetaan sen päivän jälkeisestä päivästä alkaen, jona se julkaistaan Euroopan yhteisöjen virallisessa lehdessä. Tehty Brysselissä 5 päivänä marraskuuta 2002. Neuvoston puolesta Puheenjohtaja T. Pedersen (1) EYVL L 275, 8.11.1993, s. 1, asetus sellaisena kuin se on viimeksi muutettuna komission asetuksella (EY) N:o 797/2002 (EYVL L 128, 15.5.2002, s. 29).
2002/845/YUTP: Neuvoston päätös, tehty 30 päivänä syyskuuta 2002, Euroopan unionin sekä Bosnia ja Hertsegovinan välisen sopimuksen tekemisestä Euroopan unionin poliisioperaatiosta (EUPM) Bosnia ja Hertsegovinassa



Virallinen lehti nro L 293 , 29/10/2002 s. 0001 - 0001



Neuvoston päätös, tehty 30 päivänä syyskuuta 2002, Euroopan unionin sekä Bosnia ja Hertsegovinan välisen sopimuksen tekemisestä Euroopan unionin poliisioperaatiosta (EUPM) Bosnia ja Hertsegovinassa (2002/845/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 24 artiklan, ottaa huomioon puheenjohtajavaltion suosituksen, sekä katsoo seuraavaa: (1) Neuvosto hyväksyi 11 päivänä maaliskuuta 2002 yhteisen toiminnan 2002/210/YUTP Euroopan unionin poliisioperaatiosta (EUPM)(1). (2) Mainitun yhteisen toiminnan 11 artiklan mukaan EUPM:n Bosnia ja Hertsegovinassa olevan henkilöstön asemasta, sekä tarvittaessa Euroopan unionin poliisioperaation loppuun saattamisen ja joustavan suorittamisen kannalta välttämättömistä erioikeuksista, vapauksista ja muista takuista, sovitaan Euroopan unionista tehdyn sopimuksen 24 artiklassa määrätyn menettelyn mukaisesti. (3) Puheenjohtajavaltio on puheenjohtajavaltion valtuuttamisesta neuvottelujen aloittamiseen 12 päivänä heinäkuuta 2002 tehdyn neuvoston päätöksen johdosta neuvotellut Bosnia ja Hertsegovinan kanssa sopimuksen EUPM:n toiminnasta. (4) Tämä sopimus olisi hyväksyttävä, ON PÄÄTTÄNYT SEURAAVAA: 1 artikla Euroopan unionin sekä Bosnia ja Hertsegovinan välinen sopimus Euroopan unionin poliisioperaatiosta (EUPM) Bosnia ja Hertsegovinassa hyväksytään Euroopan unionin puolesta. Sopimusteksti on tämän päätöksen liitteenä. 2 artikla Neuvoston puheenjohtajalla on oikeus nimetä yksi tai useampi henkilö, jolla on valtuudet allekirjoittaa sopimus Euroopan unionia sitovasti. 3 artikla Tämä päätös julkaistaan virallisessa lehdessä. 4 artikla Tämä päätös tulee voimaan päivänä, jona se julkaistaan. Tehty Brysselissä 30 päivänä syyskuuta 2002. Neuvoston puolesta Puheenjohtaja P. S. Møller (1) EYVL L 70, 13.3.2002, s. 1.
2002/924/Euratom: Komission päätös, tehty 23 päivänä heinäkuuta 1999, kahden yhteistyösopimuksen tekemisestä Euroopan atomienergiayhteisön ja Ukrainan hallituksen välillä ydinturvallisuuden alalla sekä hallitun ydinfuusion alalla (tiedoksiannettu numerolla K(1999) 2405)



Virallinen lehti nro L 322 , 27/11/2002 s. 0032 - 0046



Komission päätös, tehty 23 päivänä heinäkuuta 1999, kahden yhteistyösopimuksen tekemisestä Euroopan atomienergiayhteisön ja Ukrainan hallituksen välillä ydinturvallisuuden alalla sekä hallitun ydinfuusion alalla (tiedoksiannettu numerolla K(1999) 2405) (2002/924/Euratom) EUROOPAN YHTEISÖJEN KOMISSIO, joka ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, ottaa huomioon neuvoston hyväksynnän, sekä katsoo, että Euroopan atomienergiayhteisön ja Ukrainan hallituksen väliset kaksi ydinturvallisuuden alaa ja hallitun ydinfuusion alaa koskevaa sopimusta on tehtävä, ON PÄÄTTÄNYT SEURAAVAA: Ainoa artikla Euroopan atomienergiayhteisön ja Ukrainan hallituksen väliset kaksi ydinturvallisuuden alaa ja hallitun ydinfuusion alaa koskevaa sopimusta tehdään Euroopan atomienergiayhteisön puolesta. Sopimukset ovat tämän päätöksen liitteenä. Tehty Brysselissä 23 päivänä heinäkuuta 1999. Komission puolesta Hans Van Den Broek Komission jäsen
2002/917/EY: Neuvoston päätös, tehty 3 päivänä lokakuuta 2002, linja-autoilla harjoitettavaa satunnaista kansainvälistä matkustajaliikennettä koskevan sopimuksen (Interbus-sopimus) tekemisestä



Virallinen lehti nro L 321 , 26/11/2002 s. 0011 - 0012



Neuvoston päätös, tehty 3 päivänä lokakuuta 2002, linja-autoilla harjoitettavaa satunnaista kansainvälistä matkustajaliikennettä koskevan sopimuksen (Interbus-sopimus) tekemisestä (2002/917/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 71 artiklan 1 kohdan ja 93 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 3 kohdan toisen alakohdan kanssa, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo seuraavaa: (1) Komissio on neuvotellut linja-autoilla harjoitettavaa satunnaista kansainvälistä matkustajaliikennettä koskevan sopimuksen Bosnia ja Hertsegovinan, Bulgarian, Kroatian, Latvian, Liettuan, Moldovan, Puolan, Romanian, Slovakian, Slovenian, Tsekin, Turkin, Unkarin ja Viron kanssa neuvoston 7 päivänä joulukuuta 1995 antaman valtuutuksen mukaisesti. (2) Linja-autoilla harjoitettavaa satunnaista kansainvälistä matkustajaliikennettä koskeva Interbus-sopimus on allekirjoitettu 22 päivänä kesäkuuta 2001 yhteisön puolesta 18 päivänä kesäkuuta 2001 tehdyn neuvoston päätöksen mukaisesti. (3) Sopimuksen ovat 30 päivään kesäkuuta 2001 mennessä allekirjoittaneet Euroopan yhteisö sekä seuraavat 13 valtiota: Bosnia ja Hertsegovina, Bulgaria, Kroatia, Latvia, Liettua, Moldova, Puola, Romania, Slovakia, Slovenia, Tsekki, Turkki ja Unkari. (4) Interbus-sopimuksen tekeminen edistää sopimuspuolten liikennesuhteiden kehitystä. Sen voimaantulo allekirjoittamisen jälkeen edellyttää, että neljä sopimuspuolta, joista yksi on yhteisö, on hyväksynyt tai ratifioinut sen. (5) On aiheellista hyväksyä Interbus-sopimus, ON PÄÄTTÄNYT SEURAAVAA: 1 artikla Hyväksytään yhteisön puolesta linja-autoilla harjoitettavaa satunnaista kansainvälistä matkustajaliikennettä koskeva sopimus (Interbus-sopimus). Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö, jolla on valtuudet tallettaa yhteisön puolesta sopimuksen 27 artiklassa mainittu hyväksymisasiakirja, millä osoitetaan yhteisön suostumus sitoutua sopimukseen. 3 artikla Sopimuksen 23 artiklalla perustetussa komiteassa, jäljempänä "komitea", yhteisöä edustaa komissio, jota avustavat neuvoston jäsenten edustajat. Neuvosto vahvistaa komiteassa omaksuttavan yhteisön kannan määräenemmistöllä komission ehdotuksesta. Neuvosto tekee ratkaisunsa yksinkertaisella enemmistöllä, jos päätös, jonka komitea aikoo tehdä, koskee tämän komitean työjärjestystä. Komitean tekemät päätökset julkaistaan Euroopan yhteisöjen virallisessa lehdessä. 4 artikla Tämä päätös julkaistaan Euroopan yhteisöjen virallisessa lehdessä. Tehty Luxemburgissa 3 päivänä lokakuuta 2002. Neuvoston puolesta Puheenjohtaja F. Hansen (1) EYVL C 51 E, 26.6.2002, s. 193. (2) Lausunto annettu 2. heinäkuuta 2002 (ei vielä julkaistu virallisessa lehdessä).
2002/916/EY: Komission päätös, tehty 21 päivänä marraskuuta 2002, päätöksen 94/652/EY muuttamisesta elintarvikkeita koskevien kysymysten tieteellisessä tutkimisessa toteutettavaan jäsenvaltioiden yhteistyöhön liittyvän tehtäväluettelon päivittämisen osalta (ETA:n kannalta merkityksellinen teksti) (tiedoksiannettu numerolla K(2002) 4447)



Virallinen lehti nro L 319 , 23/11/2002 s. 0028 - 0029



Komission päätös, tehty 21 päivänä marraskuuta 2002, päätöksen 94/652/EY muuttamisesta elintarvikkeita koskevien kysymysten tieteellisessä tutkimisessa toteutettavaan jäsenvaltioiden yhteistyöhön liittyvän tehtäväluettelon päivittämisen osalta (tiedoksiannettu numerolla K(2002) 4447) (ETA:n kannalta merkityksellinen teksti) (2002/916/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden avusta komissiolle ja näiden yhteistyöstä elintarvikkeita koskevien kysymysten tieteellisessä tutkimisessa 25 päivänä helmikuuta 1993 annetun neuvoston direktiivin 93/5/ETY(1) ja erityisesti sen 3 artiklan 2 kohdan neljännen luetelmakohdan, sekä katsoo seuraavaa: (1) Komission päätöksessä 94/458/EY(2) annetaan säännöt yhteistyön hallinnollisesta johdosta elintarvikkeita koskevien kysymysten tieteellisessä tutkimisessa. (2) Komission päätöksessä 94/652/EY(3), sellaisena kuin se on viimeksi muutettuna päätöksellä 2001/772/EY(4), vahvistetaan elintarvikkeita koskevien kysymysten tieteellisessä tutkimisessa toteutettavaan jäsenvaltioiden yhteistyöhön liittyvä tehtäväluettelo ja kyseisten tehtävien jako. (3) Tehtäväluettelon päivityksessä olisi otettava huomioon kansanterveyden suojelun tarve yhteisössä ja yhteisön elintarvikealan lainsäädännön vaatimukset. (4) Tehtävät olisi jaettava jäsenvaltioissa ja erityisesti tieteelliseen yhteistyöhön osallistuvissa tutkimuslaitoksissa käytettävissä olevan tieteellisen asiantuntemuksen ja käytettävissä olevien voimavarojen mukaisesti. (5) Päätös 94/652/EY olisi muutettava vastaavasti. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 94/652/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 21 päivänä marraskuuta 2002. Komission puolesta David Byrne Komission jäsen (1) EYVL L 52, 4.3.1993, s. 18. (2) EYVL L 189, 23.7.1994, s. 84. (3) EYVL L 253, 29.9.1994, s. 29. (4) EYVL L 290, 7.11.2001, s. 9. LIITE "LIITE Luettelo tehtävistä, jotka jäsenvaltioiden on suoritettava elintarvikkeita koskevien kysymysten tieteellisessä tutkimisessa toteutettavassa yhteistyössä >TAULUKON PAIKKA>"